సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సియాటెల్
సియాటెల్ నగరంలో " ఇంటర్ స్టేట్ 5 " మరియు వాషింగ్టన్ స్టేట్ రూట్ అనే రెండు రహదార్లు (లిమిటెడ్ యాక్సెస్ హైవేస్) ఉన్నాయి. ఇవి నిరంతరాయంగా నగరం ఉత్తరం నుండి దక్షిణం వైపు పయనిస్తుంటాయి. "స్టేట్ రూట్ 99 " (1953లో నిర్మించబడింది) సియాటెల్ డౌన్ టౌన్ (అలాస్కన్ వే వయాడక్ట్) మీదుగా పయనిస్తుంది. అయినప్పటికీ 2001 నిస్క్వల్లి భూకంపంలో వయాడక్ట్ మార్గం విధ్వంసమైన తరువాత అదే స్థానంలో సొరంగ మార్గం నిర్మించబడింది. రెండు మైళ్ళ పొడవైన "ది అలాస్కన్ వే వయాడక్ట్ రిప్లేస్మెంట్ టన్నెల్ 4.25 బిలియన్ అమెరికన్ డాలర్ల వ్యయంతో 2015 డిసెంబరు నాటికి పూర్తి చేయాలని ప్రణాళిక రూపొందించబడింది. దురదృష్టవశాత్తు "వరల్డ్స్ లార్జెస్ట్ టన్నెల్ బోరింగ్ మిషన్ " (బెర్తా) వివాదం కారణంగా ప్రాజెక్ట్ పూర్తి అయ్యే తేదీ 2017 కు పొడిగించబడింది. ట్రాఫిక్ రద్దీ అత్యధికంగా ఉన్న అమెరికన్ నగరాలలో సియాటెల్ 8వ స్థానంలో ఉంది.